পহেলা বৈশাখে জনতার ঢল নামল দক্ষিনেশ্বর, কালীঘাটে। সকাল থেকেই মন্দির চত্বরে দীর্ঘ লাইন পড়ে ভক্তদের। মাঝরাত থেকেই মন্দিরে লাইন। ভোর ৪টে থেকে পুজো শুরু হয় কালীঘাটে। দক্ষিনেশ্বরে অনেকেই গঙ্গায় স্নান সেরে মন্দিরে পুজো দেন। হিসাবের নতুন খাতাসহ ডালা সাজিয়ে পুজোর লাইনে সামিল হন ব্যবসায়ীরাও। নববর্ষের সকালে এদিন কৃষ্ণনগরে প্রভাত ফেরিতে সামিল হন স্কুল পড়ুয়া থেকে শুরু করে সর্বস্তরের সাধারণ মানুষ। রাজ্যের বিভিন্ন প্রান্ত থেকে ভক্তদের ঢল নেমেছে মন্দির গুলিতে। উত্‍সব মুখর কালীঘাট ও দক্ষিণেশ্বর মন্দির চত্বর। হালখাতা সহ ডালা নিয়ে পুজো দিচ্ছেন ব্যবসায়ীরা। মন্দির চত্বরে রয়েছে কড়া নিরাপত্তা, চলছে সিসিটিভির নজরদারিও।